Transport ilegal de cherestea depistat de polițiștii din Marginea
În cursul zilei de joi, un echipaj de poliție din cadrul Secției 3 Poliție Rurală Marginea care era în exercitarea atribuțiilor de serviciu cu ocazia desfășurării acțiunii pe linie silvică "NORD" a identificat și oprit regulamentar pentru control, autoutilitara care se deplasa pe DN17A de pe raza comunei Marginea, condusă de către un bărbat din Putna, care a prezentat pentru control documentele personale și cele ale autoutilitarei, precum și avizul de însoțire a materialului lemnos transportat pentru cantitatea de 3.52 mc. cherestea tivită specia molid.
În urma interogării aplicației SUMAL 2.0, și existând suspiciuni cu privire la cantitatea de cherestea transportată, autoutilitara în cauză a fost condusă către depozitul de pe raza comunei Marginea, ocazie cu care în urma inventarierii materialelor lemnoase de către lucrătorii silvici din cadrul Ocolul Silvic din localitate a rezultat cantitatea de 6.30 mc cherestea tivită specia molid, rezultând că în autoutilitară se afla un plus de 2.78 mc cherestea tivită specia molid față de cantitatea înscrisă în avizul de însoțire a materialului lemnos.
Având în vedere aceste aspecte, s-a dispus confiscarea cantității de 2.78 mc cherestea tivită specia molid în valoare de 2.490 lei și predarea acestea în custodia Ocolului Silvic Marginea.
Pentru acest motive, șoferul a fost sancționat contravențional conform art. 19 alin. 2, lit. b pct. 1 din Legea nr. 171/2010.